Leidsin netist huvitava asja. 2008/2009 aasta kirjanduse olümpiaadi küsimused. Mõned neist tundusid toredasti tuttavlikud. Mõtlesin, et proovin, kas ma ise üldse oskaksin nendele vastata:)      ÜLESANNE 8  10 min / 10 punkti    Sinu ees on viis tsitaati Diana Leesalu teostest. Proovi ära arvata, mis tegelasele mis teosest mingi tsitaat kuulub.      1. "Tegelikult ei loe ühe inimese pingutused mitte midagi. Tegelikult ei lähe asjad tavaliselt nii, nagu mina  soovin."    Emmm... kurat, kohe esimese tsitaadiga piinlik seis. Variante on muidugi ainult kaks - Mirjam või Lelet. Auts...:) Eriti piinlik, kui ise enda kirjutatud asju ei mäleta. Ei, misasja, see on ikka Lelet ju. Muidugi Lelet. Vedas praegu.      2. "Ma tean, et sellest võib natukene raske aru saada olla, aga üle kõige maailmas tahaksin mina, et inimesed mind märkaksid."  Mikk. Kirjas Šašale.    3. "Mine põrgu, sa ei saa mind armastada. Ma ei taha, et sa mind  armastaks. Mind ei ole võimalik armastada."  Lihtne, Jarts. :)      4. "See ei puuduta mind. Ma ei ole õel ega südametu. Mu on loomulikult neist vaestest tüüpidest kahju ja puha. Aga lihtsalt..."    Eee... Mirjam?? Jah, Mirjam. Räägib parasjagu erakorralistest uudistest? Hullumaja. Ma oleks põrunud seal olümpiaadil:)      5. "Ti noorõq joosisklõdõ õnnõ ilmä müüda ringi. Vahiti õnne uma arvuditõ takan ja ajati ärri. Tüüd ei tahaq inämp kiäki tettäq."    Noh,  sellega on raske mööda panna. See on Pireti vanaisa.    Eh, välja mõtlesin lõpuks kõik, aga olgem ausad, ei olnud kohe une pealt tehtavad, paarkend sekki pidi ikka meenutama:)    Teisi minu asju puudutavaid küsimusi oli veel, aga ma neile siin vastama ei viitsi hakata. Kuigi nad on huvitavad, tuleb tunnistada, ja panevad mind ennastki mõtlema.    - Milliseid ahvatlusi või ohte pakkus linn Diana Leesalu või Aidi Valliku  romaanide tegelastele. Vali kaks tegelast ja kirjelda  nende suhet linnaga (10 p).    - Kujutle, et Aidi Valliku teose "Mis sinuga juhtus, Ann?" ja Diana Leesalu teose "Mängult on päriselt" sündmustest on möödunud umbes kümme aastat. Mis on saanud Annist, mis Mirjamist? Millist elu võiks kumbki elada? Kirjutamisel püüa lähtuda eelmainitud teostest.    - Kes ja kuidas oleks saanud aidata Mikku, Diana Leesalu romaani "Mängult on päriselt" tegelast? Kuidas käituksid Sina Miku asemel?    Tegelt ma peaks praegu kooli jaoks  Inglismaa-reisi kohta ülevaadet kirjutama mitte netis kolama. Prr....